**MUZEJ GRADA UMAGA – MUSEO CIVICO DI UMAGO**

**Trg sv. Martina 1**

**052 720 386**

**www.mgu-mcu.hr**

**muzej.grada.umaga@pu.t-com.hr**

**1. SKUPLJANJE GRAĐE**

* 1. Kupnja

Zbirka razglednica, otkup 20 starih razglednica, datacija:1910. /1930.g. – Bogavčić (Biljana Bojić)

Zbirka razglednica, otkup 26 starih razglednica, datacija:1910. /1930.g. –Valentaković (Biljana Bojić)

* 1. Terensko istraživanje

ZAŠTITNI ARHEOLOŠKI NADZOR uređenje plaže hotela Melia Coral

Mjesto: Katoro na k.č. 1224 k.o. Umag.

Vrsta istraživanja: arheološki nadzor

Vrijeme: ožujak/travanj 2017.

Voditeljica: Anika Mijanović

Arheološki nadzor se obavljao prilikom zemljanih radova pri uređenju plaže hotela Melia Coral. Prilikom arheološkog nadzora nisu pronađeni pokretni arheološki nalazi kao i nepokretne arheološke strukture

Konzervatorsko- arheološki radovi na lokalitetu Sipar – Faza V 2017.

Mjesto: Sipar kraj Umaga

Vrsta istraživanja: zaštitna arheološka istraživanja i konzervatorski radovi

Vrijeme: rujan 2017.- studeni 2017.

Voditeljica: Branka Milošević (Muzej hrvatskih arheoloških spomenika Split)

Konzervatorskim radovima faze V- 2017. Prethodila su sustavna arheološka iskopavanja. Istraživano je u pet prostorija (dalje PR): Pr3 i PR10 (nastavak 2016.) te PR15 i PR16 istražene do kraja kulturnog sloja. A ostale dvije prostorije PR 14 i PR17 započeta istraživanja. U PR13 pronađena je uljara. U prostorijama Pr 13 i PR15 pronađeni su dječji grobovi

Pronađena je velika količina pokretnih nalaza (metalnih, kamenih, koštanih, staklenih) koji se preliminarno mogu datirati od 1. st pr. Krista do 8. st. poslije Krista.

1.3. Darovanje

Donacija Vladimira Gamboca- foto album s obiteljskim fotografijama nepoznatih osoba iz razdoblja kraja 19.stoljeća. (Biljana Bojić)

Donacija Vladimira Gamboca- 10 kataloga galerije Marino Cettina (Biljana Bojić)

Župnik župe Savudrija dao nam u donaciju etikete vina- PIK-a iz 7o-ih g. (9kom) (Barbara Crnobori)

Donacija Diane Berišić- vilica s monogramom AC, opeka (tavelica) s godinom 1830 i tavelica s natpisom (Muro, Muso???) ( Biljana Bojić)

**2. ZAŠTITA**

2.2. Konzervacija

Obrada pokretnih nalaza sa arheološkog lokaliteta sv. Ivana Kornetskog

Voditeljica: Tea Joška Katunarić Kirjakov (Umjetnička akademija u Splitu)

Izvršeni su Konzervatorsko restauratorski postupci (čišćenje, konsolidacija, ljepljenje, signiranje i rekonstrukcija) na predmetima pronađenim prilikom arheoloških istraživanja u 2008.. (keramički predmeti, stakleni ). Svi predmeti su fotografirani i nacrtani.

**3. DOKUMENTACIJA**

3.1. Inventarna knjiga

u M++ programu

Arheološka zbirka: sveukupno 5204 upisanih jedinica

Numizmatička zbirka: sveukupno 120 jedinica

Zbirka kamenih spomenika: sveukupno 28 upisanih jedinica

Zbirka razglednica: sveukupno 150 upisanih jedinica

Zbirka turizma: sveukupno 54 upisanih jedinica

Likovna zbirka: sveukupno 49 upisanih jedinica

Zbirka fotografija: sveukupno 94 upisanih jedinica

Etnološka zbirka: sveukupno 70 upisanih jedinica

3.3. Fototeka

3.4. Dijateka

3.5. Videoteka

Digitalni i magnetni zapisi 261 predmet, u S++ programu (Anika Mijanović)

3.6. Hemeroteka

Prikupljeno je 55 članaka o djelatnosti muzeja i drugim kulturno-povijesnim temama iz lokalnih i regionalnih tiskovina. Upisani su pod brojevima 745-800, u programu S++. (Barbara Crnobori)

3.7. Planoteka i fond dokumentacijskih crteža

3.8. Stručni arhiv

3.9. Ostalo

**4. KNJIŽNICA**

4.1. Nabava

Novi naslovi prikupljeni su razmjenom i donacijom

4.2. Stručna obrada knjižničnog fonda

218 naslova upisano je u formulare računalnog programa vlastite izrade u Microsoft office accessu, zaključno s brojem K-1458.

4.4. Služba i usluge za korisnike

Stručnim naslovima iz knjižničnog fonda koristili su se studenti arheologije i vanjski suradnici.

**6. STRUČNI RAD**

6.1. Stručna obrada muzejske građe

Formirana je nova zbirka Lucille Šmitran (u nastajanju- 77 kom), popisivanje i obrada predmeta u M++ programu (Barbara Crnobori i Anika Mijanović)

Formirana je nova zbirka plakata (u nastajanju – 25 komada), popisivanje i obrada predmeta u M++ programu (Biljana Bojić)

Popisani su i obrađeni predmeti (100kom) srednjovjekovne keramike s lokalitet sv. Ivan Kornetski u M++ programu.

Popisani su i obrađeni predmeti (150kom) antičkih predmeta s istraživanja lokaliteta u Savudriji 2012./2013. u M++ programu.

6.2. Identifikacija / Determinacija građe

Izvršena je bioarheološka analiza ljudskih koštanih ostataka- s nalazišta Umag- Danteova, u Institutu za antropologiju kod dr. Maria Novaka, te je materijal vraćen u Muzej.

6.4. Ekspertize

Projekt, Grue – drvene dizalice za barke – izrađena studija o tradicijskom umijeću spremanja barki pomoću dizalica i tradicijsko umijeće izrade dizalica od drveta bagrema. – u svrhu prijedloga za upis nematerijalnog kulturnog dobra u Registar kulturnih dobara RH i provođenja mjera zaštite. Poslano Ministarstvu kulture na očitovanje. (Sunčana Dežjot- etnologinja, vanjska suradnica)

Poslani su na analizu ljudski koštani ostaci s najnovijeg arheološkog istraživanja Sipar 2017. dr, Mariu Novaku na Institut za antropologiju u Zagreb. (Branka Milošević i Anika Mijanović)

Fosilizirane masline s lokaliteta Sipar poslane su na analizu dr. Renati Šoštarić, PMF Zagreb. (Branka Milošević)

6.5. Posudbe i davanje na uvid

Antički keramički predmeti uljanice Leda i Amazonka iz arheološke zbirke ustupljeni Arheološkom muzeju Istre u svrhu izložbe „Gajba i tić...“ čija tema obrađuje ljubav, seksualnost u Istri. (Biljana Bojić, Anika Mijanović)

Posudba fotografija za katalog 70 godina Talijanske zajednice u Umagu (Biljana Bojić i Barbara Crnobori)

Pružena pomoć UO za građenje- foto materijal povijesne jezgre –putem razglednica (Biljana Bojić)

Za potrebe graditeljskog vještaka Smoljanović, posuđen foto materijal povijesne jezgre- katastarske čestice iza župne crkve. (Biljana Bojić)

6.8. Stručno usavršavanje

Sudjelovanje na radionici/seminaru za stručno muzejsko osoblje koji koriste programski paket M++ (u koji je uključen i S++ za obradu sekundarne dokumentacije), sa svrhom permanentne edukacije o radu u M++ programu. (Biljana Bojić)

6.9. Stručna pomoć i konzultacije

Za potrebe izrade diplomskog rada Nikol Rašin na Pedagoškoj akademiji- predškolski odgoj, pružena stručna pomoć od strane muzejske pedagoginje (Barbare Crnobori).

Za potrebe izrade stručnog rada o Savudriji dr. Vlasti Zajec s Instituta za povijest umjetnost u Zagrebu pružena je stručna pomoć (Biljana Bojić).

Za potrebe istraživanja obiteljskog stabla Manzutto od strane udruge Famiglia Umaghese iz Trsta obavljeno je istraživanje podataka iz župnog arhiva (Barbara Crnobori).

Ljiljana Kovačić (Dubrovački muzeji) je za potrebe izrade stručnog rada u zborniku Dubrovačkih muzeja pružena stručna pomoć- rimska korintska keramika u našem muzeju. (Barbara Crnobori i Biljana Bojić)

Za potrebe istraživanja obiteljskog stabla Favretto- Poccecai- Tamburlin od strane obitelji Anwen Hill iz Welsa istražen je župni arhiv i poslani su im svi relevantni podaci (Barbara Crnobori)

Prijavljeni su ostaci prapovijesne životinje u Savudriji, te se tražilo rješenje očuvanja od strane Ministarstva zaštite okoliša i energetike, Nadzor zaštite prirode,Ureda u Pazinu.

6.12. Informatički poslovi muzeja *(kreiranje i održavanje web stranica, on-line baza podataka, digitalizacija građe i sl.)*

Upis u online bazu Registra muzeja, galerija i zbirki RH, održavanje podataka (Barbara Crnobori)

6.13. Ostalo

Projekt: POVIJESNA REGATA / REGATA STORICA 2017. Sudjelovanje na Povijesnoj regati u Veneciji, zajedno sa savudrijskim i umaškim ribarima. Riječ je o najznačajnijoj venecijanskoj fešti, staroj više od 700 godina, na kojoj se slavi karakteristično umijeće veslanja na venecijanski način (veslanje u stojećem stavu) što je duboko upisano u venecijansku povijest. Projekt sudjelovanja umaških i savudrijskih ribara na venecijanskoj regati zajednički je projekt umaške talijanske zajednice, savudrijske tal. zajednice, TZ Grada Umaga i Muzeja grada Umaga. Figurantice i stručna obrada: Anika Mijanović i Biljana Bojić i vanjska suradnica Ivana Lučić.

Projekat EVALUACIJA GROBNIH MJESTA I ZAŠTITA NADGROBNIH SPOMENIKA KAO KULTURNE BAŠTINE GRADA UMAGA. Nositelj projekta Grad Umag., Muzej grada Umaga stručna obrada: 1. Gradsko groblje sv. Petra Damianija u Umagu – studija povijesnog i prostornog razvitka, poslana Konzervatorskog odjelu na očitovanje, dobili očitovanje; 2.groblje u Savudriji obrađeno i dano na rješenje Konzervatorskom odjelu u Puli, vanjska suradnica Ivana Lučić; 2. Stručna obrada groblja u Petroviji: Biljana Bojić, Barbara Crnobori i vanjska suradnica Ivana Lučić

Sudjelovanje u radionicama u sklopu Pilot projekta „Uvod u zonu posebnog upravljanja u uvali Zambratija“. (Biljana Bojić)

**8. STRUČNI I ZNANSTVENI SKUPOVI I SEMINARI U ORGANIZACIJI I SUORGANIZACIJI MUZEJA**

8.2. Stručni skupovi

-Naziv skupa: Vrata jadrana: Savudrija i pripadajući teritorij u doba Mletačke Republike

-Tema: Savudrija i njena okolica u doba Mletaka

-Vrijeme održavanja: priprema skupa, 2018.

-Mjesto održavanja: Umag

-Kratki opis : Projekat se realizira u suradnji Muzeja grada Umaga (započela Branka Milošević, koju sada mijenja Barbara Crnobori), Talijanske zajednice Savudrija (Silvano Pelizzon), Talijanske zajednice Fulvio Tomizza – Umag (Floriana Bassanese Radin) i Ca' Foscari (Claudio Povolo). Druga faza pripreme za potrebe održavanja stručnog međunarodnog skupa. Financiran od strane Regije Veneto. Stručna organizacija Barbara Crnobori i Biljana Bojić

**9. IZLOŽBENA DJELATNOST**

**-Naziv izložbe: Kratke crtice iz umaške glazbene povijesti / Noć muzeja**

      -Mjesto održavanja i prostor Muzej grada Umaga

      -Vrijeme trajanja Noć muzeja- 15.3.2017.

      -Autor(i) stručne koncepcije: Biljana Bojić, Barbara Crnobori i Anika Mijanović

      -Autor(i) likovnog postava: Biljana Bojić, Barbara Crnobori i Anika Mijanović

      -Opseg (broj eksponata): 20 tabli s tekstovima

      -Vrsta:povijesna, etnografska, tuzemna, skupna, samostalna, pokretna

      -Tema: Program Noći muzeja započeo je vodstvom, kulturno turistički đirom po Umagu, IDEMO U ĐIR! FACCIAMO UN GIRO! ispred župne crkve na glavnom umaškom Trgu. Povjesničar Dean Brhan općenito je govorio o povjesnim mjenama u Umagu zadnjih 500 godina. Potom se stručno vodstvo nastavilo, od strane Biljane Bojić- kustosice muzej, s upoznavanjem obitelji Balanza i de Franceschi koje su nekoć živjele u zgradama u neposrednoj blizini župne crkve a danas su one obnovljene.

Vodstvo je nastavljeno u župnoj crkvi. Ivana Lučić studentica povijesti i umjetnosti upoznala je prisutne s poviješću orgulja, a zatim su se posjetitelji mogli popeti na pjevalište i izbliza razgledati umaške orgulje uz stručno vodstvo Mirka Otočana, umaškog orguljaša koji se bavi time već 70 godina.

Barbara Crnobori muzejska pedagoginja vodstvom po Riječkoj ulici upoznala je posjetitelje s grbovima mletačkih obitelji koji su se u proljeće 2016. restaurirali.

U zgradi muzej nas je dočekala plesna skupina Zvijezdice +, a potom je u prizemlju muzeja Nino Zacchigna, neumorni čuvar tradicijske glazbe i plesa, održao predavanje o umaškim starim plesovima i što i kako se nekoć sviralo. U tome su mu pomogle Zvjezdice+ demonstrirajući stare plesove mafrina, šete paši, mazurka, valcer.

Nakon uvodne demonstracije starih plesova otvorena je i izložba o Kratkim crticama iz glazbene povijesti Umaga, s prigodnim predstavljanje teme od strane arheologinje Anike Mijanović. Na izložbi se mogu vidjeti predstavnici limenih glazbi s umaškog područja od 19.st. do danas. Između ostalih prikazani su i muzikaši, glazbenici koji su stvarali na prelazu 19. na 20. st. kao što je muzikolog Giangiacomo Manzutto, Giuseppe Picciola koji je bio na čelu malog umaškog orkestra, te Vilma Nožinić prvakinja opere Hrvatskog narodnog kazališta u Zagrebu koja je zadnjih 15. god. svog života provela u Umagu.

Na prvom katu muzeja postavljena je izložba koja predstavlja glazbeni Umag od 60-ih do danas. Tu su prikazani prvi vokalno instrumentalni sastavi nakon Drugog svjetskog rata VIS I Diammanti i I Submarines. U Umagu se organiziraju i dva glazbena festivala Dani orgulja i Umagoblues, stoga smo i njih spomenuli kroz ovaj glazbenni postav. Zahvaljujući osobno Alki Vuici, koja je ustupila muzeju za ovu prigodu svoje CD-e, kazete, predmete i nagrade, u Noći muzeja se mogla vidjeti i Glazbena vitrina umaške kantautorice pjevačice, spisateljice i TV-novinarke.

Pogram je završio s pjesmamam umaške vokalne skupina Istravaganti, uz dirigentsko vodstvo Sergio Bernicha, te uz Glazbenu slušaonicu Vladimira Brajana.

      -Korisnici *svim korisnicima*

 **-Naziv izložbe:. 125. g. Fotokluba Zagreb**

 -Mjesto održavanja i prostor Muzej grada Umaga

 -Vrijeme trajanja: 10.6.-15.7.2017

 -Autor(i) stručne koncepcije: Vlatko Lozić

 -Autor(i) likovnog postava: Biljana Bojić, Barbara Crnobori

 -Opseg (broj eksponata): 20 crno bijelih fotografija

 -Vrsta: skupna likovna, pokretna, retrospektivna

 -Tema: Povodom 125. godina Fotokluba Zagreb. Izbor iz zbirke fotografija Fotokluba Zagreb, u Umagu su predstavljeni majstori fotografije 30-ih, godina, od Augusta Frajtića: (Noć: 1930-te), preko Alberta Starzyka (Čistači snijega, 1934.) do Milana Fizia (Paralele, 1937) i Ivana Medara (Zagreb u snijegu, 1939.).

 -Korisnici: svim korisnicim, ljubiteljima fotografije

  **-Naziv izložbe: Umaško vino od amfore do terana**

 -Mjesto održavanja i prostor Muzej grada Umaga

 -Vrijeme trajanja: 5.5.- 15.10.2017.

 -Autor(i) stručne koncepcije: Biljana Bojić, Barbara Crnobori, Anika Mijanović i Dean Brhan

 -Autor(i) likovnog postava: Biljana Bojić, Barbara Crnobori, Anika Mijanović

 -Opseg (broj eksponata): 40 eksponata, 20

 -Web adresa

 -Vrsta: izložba iz fundusa, arheološka, povijesna, etnografska, tuzemna, edukativna, pokretna

 -Tema (kratak opis)Izložba jeistražil obradila i prezentirala vino i vinarstvo umaškog kraja, u rasponu od antike do danas. Prvotna ideja da se istraži, obradi, i prezentiraju predmeti iz muzejskog fundusa, koji pričaju o vinu i vinarstvu umaškog kraja, je tijekom rada na izložbi proširena. Tako da izložba sadrži i spoznaje o umaškom vinu uključivši i novo prikupljeni materijal posuđen od strane naših sugrađana i vinara. Građa za izložbu je prikupljena i iz drugih institucija**.**

 -Korisnici: svim korisnicima

**-Naziv manifestacije: 16. međunarodni festival antike SEPOMAIA VIVA**

 -Mjesto održavanja i prostor Muzej grada Umaga, Trg Slobode, Kafe bar Circolo.

 -Vrijeme trajanja: 31.7.-1.8.2017.

 -Autor(i) stručne koncepcije: Biljana Bojić, Barbara Crnobori, Anika Mijanović

 - Autor(i) likovnog postava: Biljana Bojić, Barbara Crnobori, Anika Mijanović

 -Opseg: sajam, 8. Radionica antičkih zanata, 2 izložbe, sepomaia za stolom, 2 pedagoške radionice, 5 scenskih nastupa oživljene povijesti, 2 predavanja.

 -Vrsta: arheološka, međunarodna, edukativna, pokretna

 -Tema: Muzej je povijesne priče o antici oživio na široko primjenjiv način, te za različite dobne skupine, uključujući domaće i prekogranične stručnjake za eksperimentalnu arheologiju i oživljenu povijest. Program manifestacije teče u večernjim satima na otvorenim prostorima, na Trgu Slobode u povijesnoj jezgri Grada Umaga, izložbeni prostor muzeja Trg. Sv. Martina i postavljena izložba o Sepomai vivi u Circolu*.*

 -Korisnici: svim korisnicima, turisti, djeca, odrasli

**-Naziv izložbe: Istraživanje 1997. -2017, Julijane Kocanović Grubić**

 -Mjesto održavanja i prostor Muzej grada Umaga

 -Vrijeme trajanja: 8.8.-12.9.2017.

 -Autor(i) stručne koncepcije: Gorka Ostojić Cvajner

 -Autor(i) likovnog postava: Biljana Bojić, Barbara Crnobori

 -Opseg (broj eksponata): 18 crteža, 6 fotografija

 -Vrsta:samostalna likovna, tuzemna, retrospektivna, pokretna

 -Tema: Treća nagrada samostalnom izložbom u Muzeju grada Umaga na tradicionalnoj, bijenalnoj i tematskoj izložbi posvećenoj vizualnoj interpretaciji mirisa, “Artum” 2015. godine, pripala je Julijani Kocanović-Grubić za fotografije radova kao procesa nastajanja vizualne senzacije, i ta se izložba događa upravo sada i ovdje. Osim zaslužene časti, serija nagrađenih fotografija naslovljenih “Trag” inspirirala je i koncepciju ove izložbe koju smo s razlogom nazvali objedinjujuće, “Istraživanja” 1997. - 2017. Što se sve značajno dogodilo u tom razdoblju znakovitih sedmica u životu i radu ove malo eksponirane, a tako pekulijarne umjetnice

 -Korisnici: svim korisnicima

**-Naziv izložbe: À propos Split, Ante Verzotti**

 -Mjesto održavanja i prostor Muzej grada Umaga

 -Vrijeme trajanja: 15.9.-15.10.2017.

 -Autor stručne koncepcije: Nela Žižić, Muzej grada Splita

 -Autor(i) likovnog postava: Biljana Bojić, Barbara Crnobori

 -Opseg (broj eksponata): 24 fotografije

 -Vrsta: samostalna likovna, tuzemna, pokretna

 -Tema: Fotografska izložba «À propos Split» tematizira grad Split. Ante Verzotti svojim fotoaparatom hvata poznate dijelove grada i ljude u svakodnevnim radnjama, ali njegov pristup motivu nije dokumentaristički, on različitim fotografskim postupcima prije, za vrijeme i nakon snimanja stvara fotografske slike koje otkrivaju kompleksnu autorsku interpretaciju grada.

Izloženi radovi ukazuju na više različitih fotografskih pristupa. Uz street fotografije visoke likovne i izražajne kakvoće, predstavljene su i intrigantne fotomontaže, složene vizualno-značenjske strukture koje su nastale nakon snimanja različitim postupcima obrade digitalne slike. Posebno zanimljiva grupa radova su fotografije koje je autor snimio koristeći tilt and shift objektiv. Tako je, uz pomoć fotografske optike, unio dinamiku i dramu unutar fotografije-kadra, uvodeći promatrača u svjetove bogate asocijativnosti

 -Korisnici: svim korisnicima

**10. IZDAVAČKA DJELATNOST MUZEJA**

10.1. Tiskovine

Izdana je edukativno-zabavna karta o umaškim grbovima za potrebe muzejsko-pedagoških radionica, ali i potencijalni turistički proizvod. (Barbara Crnobori)

Katalog- izložbe, Umaško vino od amfore do terana (Biljana Bojić i Anika Mijanović)

Deaplijan-izložbe, Istraživanja/ introspezioni; Julijane Kocanović-Grubić, 1997. - 2017. (Biljana Bojić)

Suradnici u izdanju kataloga, za izložbu 125.g. Fotokluba Zagreb (Biljana Bojić)

Izdanje karte Umag- Umago, Što obavezno posjetiti – trojezično izdanje (HR, I, UK) (Biljana Bojić)

**11. EDUKATIVNA DJELATNOST**

11.1. Vodstva

Vodstva po povremenim izložbama – 3 grupe

Vodstvo po gradu – 2 grupe

11.3. Radionice i igraonice

Projekt „Moj grad“ – grbovi

Ova radionica je samo jedna od cjelogodišnjih radionica koje Muzej nudi u skladu sa školskim kurikulumom.

Djecu se dočekuje u gradskoj jezgri i uz mali uvod o grbovima, vodi ih se ulicama grada uz dodatna objašnjenja uz pojedini grb. Nakon toga slijedi likovni dio, a na kraju je potraga s kartom koju smo izradili u dvije jezične mutacije (hrv-tal i eng-njem) pa može poslužiti i kao svojevrstan turistički proizvod.

Projekt „Umaško vino – od amfore do terana“

Ožujak - travanj: Konzultacija literature i dogovori s Asjom Vasiljev oko motiva koji bi se nacrtali na tablu za fotografiranje i na table za dječje igre. Jedna od igara koju sam zamislila sastojala se u kronološkom slaganju po mjesecima 12 sličica s radovima u polju i podrumu pa je sukladno tome ilustratorica nacrtala 12 prepoznatljivih motiva (rezanje loze, gnjojidba, rast bobica, berba, pripremanje podruma....).

Travanj: Izrada table s izrezanim licima za fotografije i priprema drugih igara koje će ići uz izložbu. Pošto je ideja bila da se igre ponude svim posjetiteljima, bez prisustva muzejskog pedagoga, osim mjesta za fotografiranje osmišljene su i četiri igre.

Svibanj – lipanj, rujan: Izrađena je i obostrana magnetna tabla koja služi da se prve dvije igre mogu igrati s grupama djece. Sav popratani materijal (4 edukativne igre i tabla za fotografiranje) bio je dostupan i ostalim posjetiteljima izložbe kojih je bilo 2165, a od toga 479 djece.

Radionice keramike za djecu organizirane su u sklopu svečanosti zaštitnika Umaga, Svetog Pelegrina, 22. i 23. svibnja u jutarnjim satima. Fokus ovih radionica bio je na bukaleti, tradicionalnom keramičkom vrču trilobiranog otvora iz kojeg se pije istarska supa. U ovim radionicama sudjelovalo je 100 djece.

Radionice keramike za odrasle organizirane su 8. i 9. rujna, a zamišljene su kao dvodnevna napredna radionica keramike. Tijekom ovog dvodnevnog tečaja polaznici su po uzoru na izložene predmete na izložbi o vinu izrađivali vlastite uz pratnju iskusnog keramičara koji im je objasnio različite tehnike i trikove prilikom izrade.

Cjelogodišnja radionica „Muzejski predmeti školom šetkaju“ - rodila se kao ideja da se približimo djeci vrtićkog i osnovnoškolskog uzrasta kroz cijelu godinu, budući da je naš muzej zbog radova na restauraciji zgrade otvoren samo jedan dio godine. Ideja je bila da djeca dođu u direktan kontakt s nekim od predmeta iz našeg fundusa. Ovom radionicom, htjela sam propitati mogućnost donošenja muzejskih predmeta direktno među potencijalnu publiku, a istovremeno osmisliti radionicu koja bio bila nadopuna školskom kurikulumu. Do sada su osmišljene dvosatne radionice na temu uljanica i amfora.

Radionice za odrasle – pošto se većinom naš rad temelji na radu s djecom različitog uzrasta, želja nam je bila organizirati radionice samo za odrasle. Također smo htjeli korisnike privući tijekom zimskih mjeseci pa su radionice bile organizirane u periodu siječanj – ožujak. Uporište smo pronašli u starim zanatima i znanjima pa smo tako organizirali 4 radionice: suho filcanje, mokro filcanje, oplitanje boca konopcem – makrame i izrada košara, na kojima je sudjelovalo preko 30 polaznika.

**11.4. Ostalo**

Tijekom ljetnih mjeseci gostovali smo u TDV „Girotondo“ s 4 radionice antičke tematike: amfore, rimske igre, odijevanje i legionar.

Gostovali smo i u Ljetnom kampu DND-a s 5 tematskih radionica kroz koje smo djeci predstavili kulturno-povijesnu baštinu našega kraja.

Izrada povijesnih likova s pripadajućom odjećom – pokrenuta je kao želja da se u budućem stalnom postavu nađe zabavano-edukativan kutak za najmlađe. U suradnji s ilustratoricom Asjom Vasiljev izrađena su dva lika, muški i ženski, i na osnovu dostupnih informacija pripadajuća odjeća. Za svaki povijesni period pokušali smo pronaći stvarne osobe iz Umaga ili okolice i dali dodatnu edukativnu notu. Izrađena je odjeća 13.st. (par su prvi umaški gradonačelnik Marino Bembo i njegova žena), antička odjeća (legionar iz Kmeta Lucius Vespennius Proculus i njegova žena) i renesansna odjeća (članovi obitelji Verzi iz Lovrečice). Likovi su na ploči, a odjeća na magnetu, a sve je napravljeno na podlozi koja se otvara i koja po potrebi može biti prenosiva. Sve je popračeno knjižicom u kojoj su opisani likovi i njihov značaj u umaškom kontekstu i opisana je njihova odjeća. Ovisno o povijesnim i arheološkim podacima povijesni likovi će se u budućnosti nadopunjavati.

**12. ODNOSI S JAVNOŠĆU (PR)**

12.1. Objave u tiskanim i elektroničkim medijima

-Bogat program umaške Noci muzeja; Glas Istre

-Razgledi, prezentacije i koncerti; Glas Istre

- Žitelji Istre uživali u glazbenom vremeplovu ibrojnim izložbama; Glas Istre

-Krecu radionice za odrasle; Glas Istre

-Umaška vinska povijest od amfore do terana; Glas Istre

-Umažani folcali, opletali, pleli; Glas Istre

-Šetnja kroz anticku povijest Umaga; Glas Istre

-Oživljene slike antickih vremena ostaju za pamcenje; Glas Istre

-Ekspresivna apstrakcija kao snaga ciste energije; Glas Istre

-Izložba o umaškom vinu,od amfore do terana; Bujština

-Radionice o tradicijskim zanatima; Bujština

-Slikovito vracanje u dvanu prošlost; Bujština

-Iz Splita i Splitu kroz umjetnicku fotografiju; Glas Istre

-Izbor iz bogate zbirke fotografija; Glas Istre

-Od potopljenog grada do arheološkog parka; Glas Istre

-Valorizacija i obnova zaboravljene baštine; Glas Istre

12.2. Sudjelovanje u televizijskim i radijskim emisijama

Gostovanja na Radiju Eurostar i Istra povodom organizacije Noći muzeja, Sepomaje vive, radionice keramike za odrasle;

TV Capodistria – emisija „Istria e dintorni“ o muzeju, edukaciji...; izjave za medije povodom svih događanja u muzeju

12.3. Predavanja

Kolovoz, Anika Mijanović- Odjevanje u antici, (u sklopu Sepomaia viva projekta)

Kolovoz, Biljana Bojić – arheološka istraživanja na lokalitetu Katoro- antička Sepomaia (u sklopu Sepomaia viva projekta)

Listopad, Od potopljenog grada do arheološkog parka, predstavljen projekt arheoloških istraživanja na lokalitetu Sipar, 5 faza dosadašnjih istraživanja od 2013.-2017.

Listopad, Kipovi oltara kapele sv Roka u Umagu, umjetničko povijesni i konzervatosrko- restauratorski prikaz s radionicom, Vlasta Zajec (Institut za povijest umjetnost Zagreb), projekt Zaboravljena baština.

Listopad, Restauratorski pristup polikromiranoj skulpturi – primjer kipova u kapeli sv Roka u Umagu, Maurom Stipić Miočić i Kristinom Bin Mladen (Hrvatski restaurotorski zavod Rijeka, odsjek Juršići- Vodnjan) projekt Zaboravljena baština.

12.5. Koncerti i priredbe

Lipanj – Gitara u Roku – završni koncert 11 mladih gitarista Glazbenog odjela OŠ Marije i Line u crkvi sv. Roka

**14. UKUPAN BROJ POSJETITELJA**

[Preuzmite tablicu posjećenosti](http://mdc.hr/files/pdf/Izvjesca/min_kulRH_upitnik-2018.xls) (.xls)

**15. FINANCIJE**

15.1. Izvori financiranja *(u %)*

      -RH 28%

      -lokalna samouprava 70%

      -vlastiti prihod 0,5

      -sponzorstvo

      -donacije

 -EU fondovi

 - županija 1,5

15.2. Investicije *(240.000,00kn) Obnova zgrade muzeja*

**16. OSTALE AKTIVNOSTI**

16.2. Ostalo

Restauracija muzejske zgrade - 6.FAZA 2017.

Naručitelj radova: MUZEJ GRADA UMAGA

Radovi se odvijaju po projektnoj dokumentaciji:

URED ovl. arh. Jadranka Drempetić, dipl.ing.arh. i CON-TEC d.o.o. Pula

Građevinski nadzor: Ured ovl. arh. Jadranka Drempetić, dipl.ing.arh, Poreč

Konzervatorski nadzor: Konzervatorski odjel Pula, Kristina Gergeta Sotončić

Izvođač radova: KAPITEL doo, Žminj:

Financiralo se iz izvora Ministarstva kulture 200.000,00 kn, te sredstvima Grada Umaga u iznosu od 40,439,06 za građevinsko obrtničke radove, do kraja 2017., te isplata od 157.814,70 kn u 2018. godini.

Program radova u 2017. je obuhvaćao, građevinsko obrtničke radove i elektroinstalaterske radove (rasvjetna oprema i usluge) na prvom i drugom katu muzeja te u potkrovlju.

Voditeljica projekta obnove: Biljana Bojić